Kui Miilinõmm julgeb väita, et me ju võit­leme ometi, siis küsib Koovi: aga milleks marksism? Kindlaks eesmärgiks inimesele. Ini­mese kindla eesmärgi arvab Koovi seisvat aga surmas, mispeale Miilinõmm kuulutab ta nihi­listiks. Härra Maurus ise lööb üliinimese roppu haigust põdeva ja sellest hulluksminemas oleva sakslaste väljamõeldiseks, aga arvab siiski, et  parem üliinimene kui sotsialist, sest üliinimene pannakse hullumajja, kus on soe tuba, sotsia­listi võtab aga Siberis külm.